นัดเพื่อนมาทานข้าวแถวนี้ และร้านนี้ก็เป็นอีกหนึ่งร้านที่อยากมาลองค่ะ
 
สำหรับเส้นทางการมา ร้านนี้อยู่ในโครงการนิฮอนมาชิ ร้านอยู่ฝั่งซ้ายมือ เป็นร้าน 2 ห้อง มี 2 ชั้น ชั้นบน ให้ระวังศรีษะด้วยนะคะ เพราะเพดานเตี้ยมาก เหมือนห้องใต้หลังคาเลยค่ะ
 
เราได้สั่งแนวต้มๆและแนวซูชิมาลองค่ะ
 
- Buta Nabe 600 บาท หม้อไฟเนื้อหมู เราเลือกน้ำซุปต้นตำรับค่ะ เสริฟมาสวยงามเป็นภูเขาต้นหอม พวกเราก็แอบงงๆว่าจะต้มอย่างไรดี เพราะกลัวว่าพวกเราจำทำหม้อคว่ำซะก่อนของดิบจะสุกค่ะ -_-! พนักงานเลยรีบมาบริการ ซึ่งเค้าจะหมุนๆต้นหอมให้ค่อยๆนอนลง ตบๆหมูให้เข้ามา และก็เกลี่ยๆถั่วงอกที่อยู่ด้านในต้นหอมให้จุ่มลงน้ำซุปค่ะ โอ้ว ดูดีกว่าที่เราจินตนาการว่าจะต้มเอง
 
หม้อไฟ จะมีทั้งหมูสับและหมูชิ้น หมูสับรสชาติใช้ได้ แต่หมูชิ้นจะมีติดมันด้วย แต่เหนียวมาก แทบเคี้ยวไม่ออก ตอนหลังเลยต้องปล่อยให้มันอยู่ในหม้อ ส่วนน้ำซุปรสชาติกลมกล่อมอร่อยค่ะ เราก็เลยทานเป็นซุปต้นหอมถั่วงอกแทนล่ะ >.<
 
สำหรับเมนูนี้ยังมีน้ำซุปแบบอื่น เช่น น้ำซุปรสเข้มข้น น้ำซุปต้นตำรับกับกิมจิ และน้ำซุปโชยุรสทะเล ส่วนเนื้อหมู สามารถเลือกเป็น เนื้อไก่ หรือไส้วัว แทนหมูได้ค่ะ
 
- California Roll 160 บาท ข้าวห่อแคลิฟอร์เนีย อร่อยดี ได้รสกลมกล่อม หอมๆเค็มๆชอบค่ะ
 
- Ebi Ten Roll 250 บาท กุ้งเทมปุระโรล ที่มีโรยแป้งเทมปุระทอดด้วย กรุบกรอบอร่อยดีค่ะ จานนี้แนะนำค่ะ
 
สำหรับนั่งทานที่ร้านจะคิด Service charge 5% และ Vat 7% ค่ะ